शिक्षकों का डीईईओ कार्यालय पर प्रदर्शन आज
बाड़मेर | राजस्थानप्राथमिक एवं माध्यमिक शिक्षक संघ शिक्षक भर्ती-2012 नियुक्त शिक्षकों को पांच माह से दीपावली बोनस नहीं देकर जिशिअ. प्रा.शि. की ओर से जारी बोनस आदेश की अवहेलना के विरोध में सोमवार को प्रदर्शन किया जाएगा। संघ के जिलाध्यक्ष नूतनपुरी गोस्वामी ने बताया कि सायं 4 बजे बीईईओ सिवाना का पूतला फूंका जाएगा। संघ के जिला प्रवक्ता पृथ्वीराज जाखड़ ने बताया कि जिला संगठन की मांग चेतावनी के बाद हठधर्मिता पूर्ण रवैये के साथ सिवाना बीईईओ हनुमानराम की ओर से बरती जा रही लापरवाही, उच्चाधिकारियों के आदेश की अवहेलना के विरोध में जिले भर के शिक्षक सायं 3.45 बजे महावीर पार्क ने एकत्रित होंगे। जहां से आक्रोश रैली निकालते हुए संगठन की ओर से जिशिअ. प्रा.शि. कार्यालय के समक्ष आक्रोश सभा करेंगे। जिला प्रवक्ता पृथ्वीराज जाखड़ ने बताया कि सायं 4 बजे विरोध प्रदर्शन पूतला फूंकने के बाद संगठन का प्रतिनिधि मंडल जिलाध्यक्ष की अगुवाई में जिशिअ. प्रा.शि. प्रेमचंद सांखला कलेक्टर सुधीर कुमार शर्मा से मुलाकात कर ज्ञापन सौंपेगा। शिक्षक हित में प्रदर्शन को लेकर संगठन की कोर कमेटी की बैठक रविवार शाम जिला कार्यालय में आयोजित हुई। प्रदर्शन को लेकर जिला मंत्री घमंडाराम कडवासरा,वरिष्ठ जिला उपाध्यक्ष राजेन्द्र चौधरी,अगरसिंह राठौड़,कल्लाराम बेनीवाल,खेताराम पोटलिया, समदडी अध्यक्ष सुमेरमल सुखाडिया, सिणधरी अध्यक्ष प्रहलादराम डऊकिया, गुडामालानी अध्यक्ष जूझाराम जाखड़,चौहटन लाभूराम बेनीवाल, जिला सभाध्यक्ष जुझारसिंह सहित कई शिक्षक मौजूद थे।
hin_Deva hin_Deva